**Hvordan bruke BookCreator – for lærere.**

Gå til [www.bookcreator.com](http://www.bookcreator.com). Du må bruke nettleseren Google Chrome.

Som lærer trykker du Sign in og velger fanen Sign in as teacher og deretter Sign in with email.

Første gang blir du bedt om å opprette et bibliotek med valgfritt navn. Deretter får du en kode. Denne kan andre lærere bruke for å få tilgang til bøkene elevene har laget. For å få tilgang til andre biblioteker trykker du på meny-strekene oppe i venstre hjørne, og velger deretter «Join a library». Du kan lage flere biblioteker, f.eks i andre fag om du ønsker. Men for å gjøre dette i gratis-versjonen er du nødt til å arkivere det biblioteket du har aktivt. Arkiverte biblioteker kan du aktivere igjen.

Du kan også slå sammen bøker hvis elevene f.eks har laget et «leksikon» om f.eks utdødde dyr. ☺

For å gi elevene tilgang til biblioteket ditt trykker du på ikonet ditt i høyre hjørne og trykker på *QR logins* og taster inn elevenes navn og printer ut. Det er alltid lurt å ha noen ekstra.

Elevene skal deretter velge «Use QR code» når de skal logge inn. Da scanner de bare lappen de har fått med webkamera på PCen, også er de inne. OBS. Husk at de må trykke tillatt for at kamera skal skru seg på.

Trykk på New Book for å lage en ny bok.

På høyre side er det noen ikoner du kan trykke på for å velge bakgrunner, tekst, tegne eller legge til bilde. Ønsker du å hente bilde fra nettet kan du søke i BookCreator.

Etter du har lagt til tekst i boka kan du høyreklikke på teksten for å endre størrelse, farge og font bl.a.

Boken lagres automatisk. Det kan være lurt å be elevene skrive navnet sitt (og ev. klasse) på forsiden av boken, da det er denne du vil få opp i biblioteket (navnet vil uansett stå under boka).

OBS! Hvert bibliotek vil kreve en ny QR kode, men hvis elevene skal jobbe med samme boka kan de bruke den koden de tidligere har fått. Jeg anbefaler at elevene limer denne i permen på skriveboka i det gitte faget. ☺ Et bibliotek kan romme 40 bøker. Læreren kan til enhver tid se hvem av elevene (om de er gitt navn) som har opprettet bok, og om noen har opprettet mer enn en bok ved et uhell. Da kan læreren enkelt fjerne eller kombinere bøker.